Golf  Costa del Soli kutsutakse ka Costa del Golf'iks, sest kliima poolest sobib piirkond  aastaringseks golfiharrastamiseks. Golfiväljakuid on piirkonnas rajatud juba aastakümneid. 50 heatasemelise väljaku hulgast leiab iga golfiharrastaja endale sobiva. Golf on Costa del Solis väga populaarne ala ning seetõttu soovitame väljakuajad ette broneerida. Täpsem info vt. www.golf-andalucia.net.    Rannad  Torremolinoses ja Benalmadenas on 9 km pikkune lai, tumedama liivaga rand. Sarnased rannad on ka Fuengirolas ja  Marbellas. Lamamistoolid ja päevavarjud on rannas tasulised, u 4-5 € päev. Pakutakse erinevaid rannateenuseid, laenutatakse vesijalgrattaid jm. veespordivahendeid. Rannapromenaadil töötab päevasel ajal arvukalt kohvikuid ja restorane.    Transport:    Buss  Costa del Solis sõidavad linnadevahelised bussid portillod. Malaga ja Benalmadena Costa vahet liiguvad bussid ajavahemikus 05.30-02.30 paarikümneminutilise intervalliga. Malagast Marbellasse ja Esteponasse sõidavad bussid iga 30 min  järel, nädalavahetustel ja pühade aegu võib intervall olla kuni kaks tundi. Lisaks sellele on igas linnas ka kohalikud bussid. Malaga bussijaam asub kesklinnas, raudteejaama kõrval. Bussipileti saab osta bussijuhilt. Bussipilet Torremolinosest Malagasse maksab u 1.45 eurot, Fuengirolast ja Benalmadenast Malagasse u. 2.10 eurot ja Torremolinosest Marbellasse u. 3.50 eurot.    Takso  Väljaspool Malagat ei ole taksodel taksomeetrit. Enne taksosse istumist on soovitav taksojuhilt hinnakirja/ sõidu  maksumust küsida. Öisel ajal ia takso tellimisel on tariif tavapärasest kõrgem. Torremolinose siseselt maksab taksosõit u 5-8 eurot. Lennujaama saab taksoga Torremolinosest u 20 eurot, Benalmadenast u 25 eurot ning Fuengirolast u 35 euro eest. Vaba takso tunnete öisel ajal ära põleva rohelise tule järgi.    Rong  Rong sõidab iga poole tunni tagant Fuengirola ja Malaga vahet alates 06.45-22.30 tunnise intervalliga. Rongidele on kirjutatud Renfe. Rongipilet Malagast Fuengirolasse,  Torremolinosesse ja Benalmadenaase maksab u. 1.60-3.50 eur.    Mobiiltelefonid: Vastavalt Euroopa Nõukogu määrusele hakkavad välismaal mobiiltelefoniga helistades alates 30.augustist 2007 kehtima Euroopa Liidu ühtsed tasud (Eurohind), mis langetavad välismaal helistamise kulusid.  Eurohind sätestab välismaal Euroopa Liidu riikidesse helistamise hinnaks 9.05 krooni ja vastuvõetava kõne minutihinnaks 4.43 krooni.    Viisa: Horizon Traveli suvesihtkohtadest on Eesti kodanikule kuni 3 kuud  viisavabad Hispaania, Kreeka, Portugal.  Reisida saab nii kehtiva passi kui ka ID-kaardi alusel.    Ka Vene kodanikele (punane pass) ja halli välismaalase passi omanikele on alates 21.12.2007 Schengeni riigid (k.a. meie sihtkohad Hispaania, Kreeka ja Portugal) viisavabad juhul, kui on olemas kas alaline või tähtajaline Eesti elamisluba.    Rohkem infot Schengeni viisaruumi kohta leiate:  http://www.vm.ee/?q=et/node/52/9155.html    Turvalisus  Hotellis on soovitav jätta väärtesemed, dokumendid ja raha seifi. Seifid on hotellides lisatasu eest.  Samuti ärge jätke oma isiklikke asju ja kotte valveta baarides, restoranides, rannas. Tänaval liikudes hoidke kott suletuna.    Vahemaad Malagast  Torremolinos 12 km  Benalmadena 14 km  Fuengirola 30 km  Marbella 50 km  Nerja 52 km  Granada 129 km  Tarifa 160 km  Sevilla 212 km  Madriid 544 km    Ööelu  Ööelu on kõigis linnades koondunud peamiselt rannapromenaadi äärde ja jahisadamatesse.    Torremolinos: Calle Casablanca, Avda. Palma de Mallorca, Avda. Carlotta Alexandri, La Carihuela Marina.  Benalmadena: Plaza Sol&Mar, Puerto Marina jahisadamapiirkond, Tivoli, kasiino ja ööklubi Torrequebrada hotellis.  Fuengirola: ööelu on koondunud jahisadamasse ja jalakäijate promenaadile, kus on mitmeid häid ööklubisid.  Marbella: vanalinn ja Puerto Banusi jahisadam, Nikki Beach (http://www.nikkibeach.com/marbella/events.php) , kasiino hotellis Andalucia Plaza, Benabona ööklubi. Marbella parimate ööklubide hulka kuuluvad kindlasti Dreamer´s (http://www.dreamers-disco.com/pages/ ) , TIBU (http://clubtibu.com/ ) ja glamuurne Olivia Valere (http://www.oliviavalere.com/index_eng.html) . Marbella on hinnatasemelt teistest kuurortidest märksa kallim.    Internetilingid    * http://www.visitcostadelsol.com/ - Costa del Soli turismiameti lk.  * http://www.andalucia.com/ - info Andaluusia kohta  * http://www.malagaweb.com/index.php- info Malaga maakonna kohta  * www.benalmadena.com - info Benalmadena kohta  * http://www.golf-andalucia.net/index.asp?id=1&estilo=green- Andaluusia golfiföderatsiooni lk.